《赠辅斋先生掌教无锡》
明代·彭谊

青春领教共称宜，况以才华越等夷。两袖天香辞陛日，一帆秋色发舟时。

潞河风落蘋初放，官道霜晴柳半疏。悬想毗陵多俊彦，一经从此得名师。

作者简介：（?—1497）广东东莞人，字景宜。好古，通律历、占象、水利、兵法诸学。正统举人。授工部司务。成化初，累官至右副都御史巡抚辽东，设法禁镇守中官横征，并请罢开黑山金场。镇辽八年，军令振肃。